അഫ്ഗാനിലെ ഇന്ത്യന് പൗരന്മാരുടെ മടക്കം സമ്മര്ദ്ധങ്ങള്ക്ക് വഴങ്ങില്ല, താലിബാനോട് മ്യദുസമീപനം ഇല്ലെന്ന് ഇന്ത്യ ന്യൂ ഡല്ഹി: ഇന്ത്യന് പൗരന്മാരുടെ മടക്കം അടക്കമുള്ള വിഷയങ്ങളില് താലിബാന്റെ സമ്മര്ദ്ധങ്ങള്ക്ക് വഴങ്ങില്ലെന്ന് ഇന്ത്യ. താലിബാനോട് മൃദു സമീപനമില്ലെന്നും അഫ്ഗാനിസ്താനിലെ സ്ഥിതിഗതികള് ചര്ച്ച ചെയ്യാന് പ്രധാനമന്ത്രി വിളിച്ചു ചേര്ത്ത ദേശിയ സുരക്ഷാ സമിതി യോഗത്തില് തീരുമാനം. മൂന്നുമണിക്കൂര് നീണ്ട യോഗത്തില് ആഭ്യന്തര മന്ത്രി അമിത് ഷാ, വിദേശകാര്യ മന്ത്രി എസ് ജയശങ്കര്, എന്എസ്എ അജിത് ഡോവല് എന്നിവര് പങ്കെടുത്തു. അതേസമയം അഫ്ഗാനിലെ ഇന്ത്യന് സ്ഥാനപതി കാര്യാലയങ്ങള് തുടരട്ടെയുന്നും, താലിബാനുമായി നയതന്ത്ര ഇടപെടലുകള് അടിയന്തര ഘട്ടങ്ങളില് മാത്രം നടത്തിയാല് മതിയെന്നും യോഗത്തില് തീരുമാനിച്ചു. അഫ്ഗാനിലുള്ള എല്ലാ ഇന്ത്യന് പൗരന്മാരെയും രാജ്യം വിടാന് അനുവദിക്കണമെന്ന് താലിബാനോട് ആവശ്യപ്പെടുമെന്നും യോഗത്തില് തീരുമാനമായി.